Inligting 2019 - VLU Mpumalanga
Jaar Inligting 2019
ACWW THEME:: 90 years: Achievements builds opportunities
​TEMA/ THEME: Van Geleentheid tot Prestasie
Opportunities lead to achievements
PROJEK / PROJECT: Lief jou land/ Love your Country
SKRYFSTER / WRITER: Ruda Landman
KUNSTENAAR / PERSONALITY: Elandre Schwartz
PRODUK / PRODUCT: Beet / Beetroot
KONGRESPROJEK / CONGRESS PROJECT: Little Yellow Duck /Orgaan weefsel skenking
BOME / TREES: Maroela/Appelblaar
VLUM VROUE VERKIES AS PRESIDENTES VAN ACWW EN SUIDERAFRIKA AREA
Baie geluk Mev Magdie de Kock Presidente ACWW
Mev Anphia Grobler Presidente Suider Afrika Area
​ Congress Project/ Kongresprojek 2019
Maak eendjies vir verspreiding by punte
​ ten einde publiek bewus te maak van orgaanskenking
kongres by numbi beloof weer interessante aanbiedings
21 en 22 Augustus---- wees daar
​ Willie Strauss
bekende koskenner en Sanger
skrywer van die Jaar Ruda Landman
INSPIREREND EN DINAMIES Ruda is in 1953 in Hartswater gebore en het daar en op Keimoes grootgeword.
Ruda praat hoofsaaklik Afrikaans, haar geliefde taal. Sy kon skaars Engels praat en op ‘n dag het ‘n Engelse vriendin haar versoek om liewer Afrikaans met haar te praat omdat haar uitspraak so vreemd was. Dis juis toe dat sy besluit het onderwys is nie vir haar nie.
Joernalistiek was dus die logiese keuse. Sy het egter nie haar eerste aanbiederstoets geslaag nie, en dit as gevolg van gebrekkige algemene kennis. Dit het haar egter tot groter hoogtes geïnspireer en het sy by die Burger in Kaapstad as algemene verslaggewer begin werk. Dit het tot gevolg gehad dat sy op hoogte van elke dag se gebeure moes wees.
Daarna volg twee jaar by die radio en twee jaar by Sarie tydskrif en TV in 1985. Ruda Landman bied Afrikaanse nuus aan, die eerste lewendige aktualiteitsprogram in die land.
Hierdie was baie moeilike jare, skole in chaos, duisende mense in tronke, woongebiede in smeulende vlamme. Ruda was dankbaar dat sy kon wegkom van die politieke spervuur met die geboorte van haar seun in 1986.
Ruda se familie is die belangrikste in haar lewe. Ruda, haar man en seun het ‘n baie hegte band. Sy is in 1977 met haar professor man, JP (Johannes Petrus) getroud. Een seun is uit die huwelik gebore: Johannes.
Die gesin ondersteun mekaar, maak tyd vir mekaar, lag saam en maak tyd vir geselsies. Niks word ooit as vanselfsprekend aanvaar nie.
Op ‘n dag bied Bill Faure vir Ruda die geleentheid aan as TV aanbieder op M-Net. Sonder dat sy geweet het wat dit alles behels, aanvaar sy die uitdaging. Vir 19 jaar forseer Carte Blanche haar uit haar gemakson
Omstandighede in die R verander dramaties. Gemengde huwelike word gewettig, waarheid en versoeningskomissie verhore, die lys is oneindig. ‘n Wonderlike ervaring om deel van dit alles te kon wees!
Sedert Ruda weg is van Carte Blanche doen sy waarvoor sy lief is. Besig bly sy beslis.
Die wêreld wink en wie weet wat nog vir die merkwaardige dinamiese vrou voorlê?
PRODUK VAN DIE JAAR
Beet is een van die gesondste en heilsaamste groentesoorte wat daar bestaan. Gerooster, heel, ingemaak op verskeie maniere en selfs as ‘n drankie is dit heerlik. Beet is ‘n baie veelsydige staatmaker. Selfs in gebak is dit ‘n wenner. Beet is ewe lekker, warm of koud. Beet vries ook baie goed en kan so vir buiteseisoen gebruik en bewaar word. Beet is ryk aan vitamien A en C en ook ryk aan oksidante. Beet word gereken as een van die 10 gesondste groentesoorte in die wêreld. Die groen blare is ook ryk aan voedingstowwe soos kalsium en yster en kan soos spinasie gekook word. Dit het ook ‘n hoë veselinhoud. Beet is die heel eerste keer deur die Russe verbou en teen die 19de eeu is dit kommersieel verbou. Beet het ‘n ryk pers kleur en deesdae word daar selfs wit en goudkleurige bete verbou. Vandag produseer Amerika, Frankryk, Rusland, Pole en Duitsland die meeste beet in die wêreld.
Kunstenaar van die jaar 2019
Elandré Schwartz se groot treffer Kleindorp-dromer steel die harte van die meeste Suid Afrikaners.
Hy het ‘n pragtige diep stem en toor met sy gehore – oud en jonk.
Elandré het grootgeword in die Oos- Kaap op Despatch - nie te ver van Port Elizabeth af nie.
Daar het hy gedroom oor dit waaroor hy juis nou sing - kleindorpdrome.
Hy het ‘n passie vir die kunste en het reeds op die ouderdom van vier jaar die eerste keer op die verhoog verskyn.
‘n Jaar nadat hy gematrikuleer het verhuis hy na Kaapstad om sy droom na te jaag. Dit is in Kaapstad waar dinge vir Elandré begin gebeur het.
Ons leer graag meer van die jong dinamiese kunstenaar.
​ Boom van die Jaar Die Maroela
Die Ma r oe la (Sc le r ocar y a b i r r e a ( A . Rich./ Hochst) is ‘ n medium- grootte boom wat inheems is aan die
Miombo Bosveld van Suider-Afrika
Dis ‘n enkelstam boom met ‘n wye kroon en kenmerkende grys bas. Die bas van die maroela word maklik onderskei deurdat dit in sirkelvormige skywe afdop en die wit kleur daaronder vertoon. Die boom lyk asof dit met ‘n roomyslepel toegetakel is.
Die maroela groei tot 18 m hoog en word meestal aangetref in oop bosveld. Die bome word nie gekweek nie; die vrugte word geoes vanaf wilde bome. Maroelas behoort aan die plantfamilie Anacardiaceae. Maroelas groei gewoonlik op die kruin van die catena en floreer in die goed gedreineerde sanderig grond wat daar voorkom asook die onbelemmerde toegang tot sonlig.
Maroela is eenslagtig. Daar is manlike en vroulike bome. Dit beteken verpligte kruisbestuiwing wat die gene lewenskragtig hou. Vroulike bome dra die vrugte. Die blare van die maroela is grysgroen van kleur. Jong blare toon ‘n pragtige pienk blaarspil en blaarsteeltjies.
Die hout is sag en word in die Okavangodelta vir die maak van boomkano’s gebruik. Die binnebas van die maroelaboom het ‘n antihistamienwerking en word veral gebruik om steke deur harige ruspes te behandel. Die pienk kleurstof wat van die binnebas verkry word, word gebruik om gevlegte mandjies te kleur. Aftreksel van binnebas op brandewyn word tradisioneel gebruik vir die voorkoming van malaria.
Die vrug het ‘n ligte geel skil, wit vleis ryk in vitamien C, en ‘n groot pit. Dit is sappig wanneer dit geëet word. Die vrug van die maroela word gebruik in die bekende Amarula likeur. Maroelajellie is een van die gewilde verwerkings van die vrug.
Die wortels bevat ‘n aansienlike hoeveelheid water. Indien ‘n stuk wortel afgesny en onderstebo opgehang word, drup heelwat water uit, wat gedrink kan word.
Boom van die Jaar Die Appelblaar
Die Appelblaar (Philenoptera violacea) is ‘n middelgroot tot groot boom. Die boom kom voor in die noorde van KwaZulu-Natal en noordwaarts en weswaarts tot in die noorde van Botswana en die Caprivistrook. Die boom groei in laagliggende gedeeltes en soms op vloedvlaktes.
Die Appelblaar word ook soms die reënboom genoem, weens die teenwoordigheid van die skuimbesies op die stam en takke. Die volwassenes en die larwes van hierdie klein insek suig die sap van
die jong lote agter die voedingstowwe aan. Om genoeg suiker te verkry moet hulle so vinnig suig dat die oortollige vloeistof feitlik net so vinnig uitgeskei word as wat dit ingeneem word. ‘n Gedeelte van die groot hoeveelheid vog drup af van die boom en laat die boom ‘reën’.
Die Appelblaar kry sy volksnaam van die feit dat dit klink asof iemand ‘n krakerige appel hap wanneer die groot, leeragtige blare fyn gedruk word – veral as hulle droog is. Die blare ruik dan ook nogal na appel.
Die saamgestelde blare het kenmerkende groot blaartjies wat hard en leeragtig is. Die blaartjies toon gewoonlik insek-en windskade.
Die appelblaar bring oormaat trosse plat peule voort wat die boom lank versier. Die bas is bleek-grys en effens grof. In ouer bome dop die bas in klein blokkies af om die gelerige onderbas bloot te stel. Die blomme is ‘n ligte violetkleur, waarna die spesienaam violacea verwys. Die blomme hang in die vroeë lente soos trosse druiwe aan die boom. Soos die blommetjies afval, lê hulle soos ‘n laag konfetti om die boom.
Die wortels en bas van die appelblaar bevat gifstowwe en moontlik is dit die rede waarom olifante nie hierdie bome omstoot nie. Die boom word dikwels deur plaaslike inwoners as visgif gebruik deur stukkies wortel of bas in afgesonderde waterpoele te gooi. Die visse se kieue word verlam en hulle dryf na die oppervlak waar hulle maklik opgeskep word. Aangesien die gif slegs die kieue van die vis aantas, kan die res geëet word. Die wortels word ook gebrand en die rook ingeasem om die simptome van verkoue te verlig.